Аўтары, рэфераты якіх адзначаюцца экспертнай камісіяй як лепшыя, падчас зімовых канікул запрашаюцца на факультэт замежных моў для прадстаўлення сваіх работ. У мінулым годзе сярод такіх шчасліўчыкаў былі навучэнцы з Мазыра, Светлагорска, Жлобіна, Ельска, Камарына, а таксама з Пакалюбіцкай школы Гомельскага раёна і Малейкаўскай школы, што на Брагіншчыне. Як адзначыла Алена Сажына, дзеці з невялікіх раёнаў і нават сельскіх адукацыйных устаноў прыемна парадавалі экзаменатараў узроўнем валодання англійскай і нямецкай мовай, а таксама якасцю падрыхтоўкі дакладаў і прэзентацый.